**17.09.2025**

Semnarea contractului PH-CL-24–“Înființare facilități pentru uscarea nămolului rezultat în procesul de epurare”

**Hidro Prahova S.A.** a semnat astăzi, 17.09.2025, contractul de proiectare și execuție lucrări PH-CL-24–“Înființare facilități pentru uscarea nămolului rezultat în procesul de epurare”.

Valoarea totală a contractului de lucrări este de **52.214.689,70** (fără TVA), iar durata de implementare este de **24 de luni.**

Contractul este inclus în **„Proiectul regional de dezvoltare a infrastructurii de apă și apă uzată din județul Prahova, în perioada 2014-2020”**, cod SMIS2014+156809/ cod SMIS2021+322405.

Obiectivele specifice ale contractului sunt reprezentate de:

* Gestionarea nămolurilor provenite din stațiile de epurare aflate în aria de operare a operatorului SC Hidro Prahova SA (stații de epurare realizate/extinse prin proiect, stații de epurare realizate prin POS Mediu și stații de epurare existente).
* Facilități de uscare termică a nămolului (min 90% s.u.) pentru a permite transportul și incinerarea nămolului uscat in fabricile de ciment.
* Automatizarea proceselor.
* Instalația de uscare termica a nămolurilor va fi amplasata în incinta Stației de epurare SEAU Câmpina și va fi prevăzută cu următoarele facilități: treapta de recepție a nămolurilor, treapta de uscare, facilități pentru tratarea gazelor rezultate in urma procesului de uscare, facilitați pentru gestionarea nămolului uscat.

Lucrările se referă la:

a) Lucrări de construcție;

b) Furnizarea și montajul utilajelor și echipamentelor tehnologice;

c) Testare și punere în funcțiune;

d) Instruirea personalului Beneficiarului;

e) Remedierea eventualelor defecte apărute în Perioada de Garanție.

Instalația de gestionare și valorificare a nămolurilor va fi proiectată utilizând cea mai bună tehnologie disponibilă, asigurând valorificarea energetică a acestora în conformitate cu reglementările și standardele aplicabile în domeniu.

Hidro Prahova S.A. derulează „Proiectul regional de dezvoltare a infrastructurii de apă și apă uzată din județul Prahova, în perioada 2014-2020”, cod SMIS2014+156809/ cod SMIS2021+322405, în baza Actului adițional 2/18.12.2024 la contractul de finanțare nr. 1707/03.10.2022 încheiat cu Ministerul Investițiilor și Proiectelor Europene, în calitate de Autoritate de Management.

Această inițiativă strategică este finanțată prin **Programul Dezvoltare Durabilă 2021-2027**, Prioritatea 1 - Dezvoltarea infrastructurii de apă și apă uzată și tranziția la o economie circulară, cu sprijin nerambursabil din fonduri europene.

**Valoarea și durata proiectului**

Valoarea totală a investiției se ridică la **3.409.901.179,12 lei**, din care 85%, respectiv **2.201.535.910,38 lei**, reprezintă fonduri europene nerambursabile acordate de Ministerul Investițiilor și Proiectelor Europene (MIPE).

Perioada de implementare a proiectului este de 51 de luni începând de la semnarea contractului de finanțare, la care se poate adăuga, în conformitate cu regulile de eligibilitate a cheltuielilor, perioada în care au fost desfășurate activitățile proiectului înainte de semnarea acestuia, fără a depăși data de 31 decembrie 2029.

Proiectul include extinderea rețelelor de apă și de canalizare din localitățile aflate în aria de operare a operatorului HIDRO PRAHOVA S.A., precum și dezvoltarea unor surse suplimentare de apă potabilă de calitate, pentru creșterea capacității de furnizare.

Totodată, Proiectul de dezvoltare regională își propune realizarea unor sisteme integrate de canalizare și epurare în localitățile ce nu dispun încă de astfel de servicii publice.

Obiectivul Proiectului vizează extinderea și modernizarea infrastructurii de apă și canalizare în 42 de localități din județul Prahova: Adunați, Albești Paleologu, Aluniș, Ariceștii Zeletin, Azuga, Băicoi, Balta Doamnei, Bălțești, Bănești, Bertea, Breaza, Bușteni, Câmpina, Cărbunești, Cerașu, Comarnic, Drăgănești, Dumbrava, Fulga, Gherghița, Izvoarele, Mizil, Păcureți, Podenii Noi, Poiana Câmpina, Poienarii Burchii, Provița de Sus, Provița de Jos, Sălciile, Scorțeni, Sinaia, Șirna, Slănic, Șoimari, Ștefești, Surani, Telega, Tinosu, Tomșani, Urlați, Vălenii de Munte, Vărbilău.

Implementarea “Proiectului de dezvoltare regională a infrastructurii de apă și apă uzată în județul Prahova” până la finalul anului 2029 va avea un impact pozitiv major asupra locuitorilor județului Prahova. Aproximativ 91.872 de persoane vor beneficia de o alimentare mai bună cu apă potabilă, iar 65.086 locuitori echivalenți vor avea acces la servicii avansate de tratare a apelor uzate. De asemenea, 41.733 de locuitori echivalenți vor beneficia direct de pe urma celor 4 stații de epurare noi.

Informații suplimentare se pot obține la e-mail: registratura@hidroprahova.ro.

Semnarea contractului PH-CL-24–“Înființare facilități pentru uscarea nămolului rezultat în procesul de epurare”, evidențiază efortul comun al societății Hidro Prahova S.A. și al Consiliului Județean Prahova pentru dezvoltarea și creșterea calității vieții în localitățile din județul Prahova.

Consiliul Județean Prahova, sub conducerea domnului președinte Virgiliu Daniel Nanu, acordă tot sprijinul necesar Operatorului Regional pentru continuarea investițiilor durabile în infrastructura județului Prahova și pentru atingerea obiectivelor asumate în cadrul proiectului regional.